Document ID: /roh_data/filtered/fineweb-2-filterrobots_roh.jsonl.gz/50855

A Lai ha la Polizia chantunala chattà in um mort en sia abitaziun. Las inquisiziuns mussan che l'um da 50 onns è mort d'ina tissientada da fim.
Glindesdi, ils 16 da matg n'è l'um betg cumparì a la lavur. Sin quai ha ses patrun annunzià a la polizia da Basilea ch'el manchia. Cun tschertgar el en sia abitaziun a Lai ha la Polizia chantunala dal Grischun chattà sia bara. En l'abitaziun era rut ora in pitschen fieu la fin d'emna. L'expertisa da la medischina forensica haja demussà ch'el saja mort d'ina tissientada da fim, scriva la polizia.